**ELŐTERJESZTÉS KÍSÉRŐ LAP**

**E-szám: 106/2017.**

**Tárgy: Döntés a Nagykovácsi Településüzemeltetési Intézmény feladatellátási tervének elfogadásáról**

**Előterjesztő neve:** Kiszelné Mohos Katalin polgármester

**Előadó neve:** dr. Visnyay Noémi osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. szeptember 13.**

 **jegyző**

***Az előterjesztés kiküldhető – nem küldhető ki.***

**Nagykovácsi, 2017. szeptember 13.**

**polgármester**

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. tv 13. § (1) bekezdésének 2. pontja kimondja, hogy *„A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:*

*2. településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása);”*

Nagykovácsi Nagyközség Önkormányzata ezen kötelezettségét a 2017. július 1. napjával létrehozott Településüzemeltetési Intézmény (a továbbiakban: Intézmény) útján biztosítja.

Az Intézmény a Szervezeti és Működési Szabályzat mellett éves feladatellátási terv alapján látja el feladatait. Tekintettel arra, hogy az Intézmény az év közepén jött létre, jelen terv egyben a 2018. év feladatainak az alapját is képezi.

**A részletes feladatellátási program összeállítása az alábbi szempontok alapján történt**:

Jogszabályi rendelkezések, különösen:

* A Magyarország helyi önkormányzatairól szóló 2011. évi CLXXXIX. tv.,
* Nagykovácsi Nagyközség Önkormányzat Képviselő-testületének a környezetvédelemről alkotott 3/2002. (II.14.) önkormányzati rendelete,
* a köztisztasággal és a települési szilárd hulladékkal összefüggő tevékenységekről alkotott 1/1986. (II. 21.) ÉVM-EüM együttes rendelet az ingatlanok és közterületek tisztán tartására vonatkozó szabályai,
* a közúti közlekedésről szóló 1988. évi I. törvény végrehajtásáról szóló 30/1988. (IV. 21.) MT rendelet 30. § (2)-(3) bekezdésében foglalt közútkezelői kötelezettségek,
* A temetőkről és a temetkezésről szóló 1999. évi XLIII. tv.,
* A temetőkről és a temetkezésről szóló 1999. évi XLIII.tv végrehajtásáról szóló 145/1999. (X.1.) Korm.rendelet,
* a köztemetőről és a temetkezés rendjéről szóló 6/2009. (II. 23.) önkormányzati rendelet.

Egyéb szempontok:

# A települési adottságok, különös tekintettel a domborzati viszonyokra és a demográfiai helyzetre,

# Az üzemeltetett ingatlanok esetében a kötelező és szükséges állagmegóvás, valamint az önkormányzati egyéb tulajdonosi kötelezettségek, tervek,

* Községi, intézményi rendezvények technikai lebonyolításban való segítséghez.
* Az étkeztetési feladat-ellátás során a Nagykovácsi Általános Iskola működési szabályai, elvárásai.
* Játszóterek üzemeltetési feladatai a kötelező biztonsági és környezethigiéniai szabályok betartásával.
* A sportlétesítmények esetében a teljes kihasználtság lehetőségének biztosítása és az egyesületi és lakossági sportolási igények, szokások.
* A községi temetőben a zöldkörnyezet teljes karbantartási kötelezettsége a ravatalozó épületének karbantartási és tisztántartási feladataival és a kegyeleti jogszabályok és egyéb elvárható magatartások betartásával.
* A lakosság jelzései, egyéb kezdeményezések.

Kérem az előterjesztés megvitatását és a határozati javaslat elfogadását.

Az előterjesztés tárgyalása nyílt ülésen történik, elfogadásához egyszerű többség szükséges.

**HATÁROZATI JAVASLAT**

**Tárgy: Döntés a Nagykovácsi Településüzemeltetési Intézmény éves feladatellátási tervének elfogadásáról**

Nagykovácsi Nagyközség Önkormányzatának Képviselő-testülete úgy dönt, hogy az előterjesztés melléklete szerinti tartalommal elfogadja a Nagykovácsi Településüzemeltetési Intézmény 2018. december 31-ig tartó feladatellátási tervét.

**Határidő**: 2018. december 31.

**Felelős:** polgármester, intézményvezető

# Nagykovácsi Településüzemeltetési Intézmény

# 2018. december 31-éig tartó

# FELADATELLÁTÁSI

# TERVE

# Nagykovácsi, 2017. szeptember 11.

# Készítette: Kántor Ágnes

#  intézményvezető

# ÁLTALÁNOS ISKOLA KONYHA (TÁLALÓKONYHA) ÜZEMELTETÉSE

#  Gyermek és munkahelyi étkeztetés – étkeztetési rendszer üzemeltetése

**1.1 Takarítás:**

*Napi szintű feladatok:*

# konyhai helyiségek, eszközök, pultok takarítása, fertőtlenítése

# zsírfogó napi szintű ürítése (2 db)

Tanítási szünethez (őszi – téli) kötött takarítások évi két alkalommal és nyári nagytakarítás a nyári iskolai szünetben.

# 1.2 Étkeztetés: HACCP rendszerű munkafolyamatok

*Napi szintű teendők:*

# ételek fogadása, átvétele, betárolása

# reggeli előkészítése, reggeliztetés

# ebéd fogadása, átvétele, betárolása

# ebéd tálalása, első osztályosok asztaloknál történő tálalása, a többi tálcás felszolgálás

# edények mosogatása

# kapcsolattartás az étkezési díjbeszedővel és az általános iskola iskolatitkárával

**1.3 Karbantartás:**

# izzócserék

# szükséges kisebb javítások elvégzése (tálalókocsi, ételtároló raklap(trepni), ajtókilincsek, ablakok, egyéb berendezési tárgyak,

# 1.4 Külső szolgáltatások igénybevétele a feladatellátáshoz különösen (Szerződéssel, egyedi megrendeléssel):

# zsírfogóban keletkezett veszélyes anyag elszállítása és hatástalanítása /heti 1 alkalommal/

# melegítőpult karbantartása /évente 1 alkalommal szakszervíz, egyéb meghibásodáskor eseti megrendeléssel/

# duguláselhárítás, villanyszerelés, egyéb szaktevékenység /eseti megrendeléssel/

# étkeztetéshez szükséges eszközök beszerzése, pótlása; készletlista alapján /évente 1 alkalommal, augusztus hónapban/

# kötelező rágcsálóírtás /évente 2 alkalommal: augusztusban és novemberben/

**1.5 Gyermek- és munkahelyi étkeztetés biztosítása - étkeztetési rendszer működtetése**

**/megbízás alapján, számlás kapcsolatban végzett tevékenység/**

**Feladatok:**

* Étkeztetés igénybevételéhez és a normatív étkezési térítési díjkedvezmény igényléséhez tartozó okiratok bekérése, beszerzése a szülőktől; az okiratok nyilvántartása a kötelező jogszabályok betartásával és figyelembe vételével/ évente 1 alkalommal, illetve folyamatosan/
* Önkormányzati normatívákkal kapcsolatos kötelező adatszolgáltatások, /évi 3-4 alkalommal/ és rendszeres, havi adatszolgáltatás normatíva igényléshez a Polgármesteri Hivatal részére
* Naponta ételrendelés, étkezés, lemondások fogadása, kezelése, nyilvántartása a MultiScool számítógépes rendszer használatával. Ezen belül:
* ételbeszállítóval való kapcsolattartás, rendelések leadása a lemondások figyelembevételével (naponta 9.00 óráig)
* kapcsolattartás a konyhai brigádvezetővel és folyamatos tájékoztatás az étkezőkről, illetve az étkezési típusokról (ételallergiások fajtánként és igazolások szerint), valamint a lemondásokról és a tartozókról,
* az étkezési díjakról az értesítők elkészítése a kedvezményre jogosító igazolások, a hiányzások figyelembevételével, térítési díjakról értesítők kiküldése a szülők felé,
* étkezési díjak bankkártyás ügyintézése; az általános iskolában történő befizetés előre meghirdetett időpontban való biztosítása.
* felszólítások kezelése, szülői panaszkezelések,
* kapcsolattartás és hibaelhárítás intézése a számítógépes program fejleszőjével,
* havonta teljesítésigazolás készítése a megbízó felé a feladat elvégzéséről.

# ÖNKORMÁNYZATI, BÉRELT INGATLANOK ÜZEMELTETÉSE

# 2.1 Önkormányzati tulajdonú bérlakások karbantartása /Tompa M. u. 6; Rákóczi u. 66. /

Épületkarbantartási feladatok:

* elektromos, víz-és csatorna, fűtés, melegvíz, tűz-és behatolásvédelmi rendszerek

 karbantartása,

* szükséges kisebb javítások elvégzése

**2.2 Önkormányzati tulajdonú (intézményi vagy egyéb) épületek karbantartása**

 /Felnőtt Orvosi Rendelő (Száva u. 4.)

 Fogorvosi Rendelő, Körzeti Megbízotti Iroda, Papír – Írószer Bolt helyisége (Kossuth L. u. 58.),

 Gyermekorvosi Rendelő, (Kaszáló u. 12-14.)

 Sebestyén kápolna, “Falu kapu”, (Sebestyén domb)

 Kálvária Kápolna (Halom u.)/

 Tisztasági és zöldkarbantartási feladatok:

* udvarsöprés, takarítás, /naponta, szükség szerint/
* kommunális hulladéktárolók ürítése, a hulladék elszállítása,
* zöldfelület gondozás, Sebestyén kápolnánál és a “Falu kapunál” tavaszi, nyári időszakba

 virágágyás öntözése víztartályból

* síkosságmentesítés,

Egyéb épületkarbantartási feladatok:

* elektromos, víz-és csatorna, fűtés, melegvíz, tűz-és behatolásvédelmi rendszerek

 karbantartása,

* közüzemi órák leolvasása,
* elfagyás elleni védelem.

Külső szolgáltatások igénybevétele a feladatellátáshoz külonosen (Szerződéssel, egyedi megrendeléssel)

* épület karbantartása
* tető karbantartás, javítás
* festési feladatok,
* duguláselhárítás,
* épület központi berendezéseinek állandó üzemképes állapotának biztosítása,
* időszakos érintésvédelmi felülvizsgálat tűz- és behatolás védelmi rendszerek karbantartása,
* villany karbantartási feladatok,
* zöldhulladék és kommunális hulladék lerakása,
* rovarírás, rágcsálóírtás.

# JÁTSZÓTEREK ÜZEMELTETÉSE

# 3.1 Tisztasági és zöldfelület karbantartási feladatok

* + fűnyírás, kaszálás, gyomlálás,
	+ bokrok, sövények, fák metszése,
	+ az eszközök alatt és a homokozóban a terület gyomlálása, időközönkénti rotálása, pótlása, szükség esetén cseréje,
	+ a területről, illetve a kihelyezett tárolókból a hulladék összegyűjtése és elszállítása.

**3.2 Játszótéri eszközök, berendezések, létesítmények karbantartása**

* játszóeszközök és játszótéri terület ellenőrzése, dokumentálása,
* kisebb karbantartások elvégzése,
* játszótéri eszközök - TÜV felülvizsgálat alapján történő – javítása
* játszóeszközök állagmegóvása festéssel,
* ivókút ellenőrzése és javítása, fagyvédelem
* kerítés ellenőrzés, javítása,
* locsoló rendszer ellenőrzése és állítása idénynek megfelelően, fagyvédelem biztosítása

**3.3 Telefonos ügyelet biztosítása** a szülői jelzések fogadására. /Szükség szerint hibaelhárítás és gyors, vagy lehetőség szerint azonnali javítás./

Külső szolgáltatások igény bevétele a feladatellátáshoz különösen (Szerződéssel, egyedi megrendeléssel):

* Minőségi tanúsítványhoz TÜV szakértő igénybe vétele /egyedi megrendelés/
* játszóeszközök javítása /egyedi megrendelés/
* homok pótlás, beszerzés /március, augusztus, egyedi megrendelés/
* zöldhulladék lerakás /szerződéssel/
* rovarírtás /egyedi megrendelés/
* locsoló rendszer karbantartás - téliesítés és tavaszi indítás - beállítás
* vízszerelés (ivókút)

**4. SPORTPÁLYA ÜZEMELTETÉS**

Pályagondnok munkavégzésével biztosított tevékenység

**4.1Tisztasági és zöldfelület karbantartási feladatok**

* fűnyírás traktorral, kaszálás, fű összegyűjtése, elszállítása,
* pálya vonalazás, kapuk és kapuhálók karbantartása,
* bokrok, sövények, nyírása a füves sportpálya és közvetlen környezete terüketén,
* hulladék összegyűjtése a kihelyezett tárolókból és a teljes területről, hulladékszállítás,
* locsolórendszer ellenőrzése és időjáráshoz igazított beállítása.

**4.2 Egyéb gondnoki feladatok**

* nyitás-zárás,
* közüzemi órák ellenőrzése, állások rögzítése,
* kerítés ellenőrzés és kisebb javítások, karbantartások,
* pályarend és beosztás (edzésterv és meccsterv alapján) biztosítása és annak betartatása a használat során,
* meccsek idejére a megfelelő fűmínőség biztosítása, a házirend betartása és betartatása,
* öltöző konténerek tisztántartásának ellenőrzése, kisebb karbantartási, pótlási feladatok. Meghibásodás esetén azonnali jelzés a bérbeadó részére.

# 4.3 Ügyfélszolgálati tevékenység ellátása a NATÜ irodában (Nagykovácsi, Pók u.

#  58.) és

#  szervezési, használatba adási, panaszkezelési feladatok

* pályabeosztás, edzésterv, meccstervek készítése,
* munkamegrendelések, egyéb adminisztráció
* panaszkezelés, egyéb adminisztráció,
* pályahasznosítási feladatok: hírdetésekkel és egyéb használattal japcsolatos ügyintézés, használati szerződések elkészítése aláírásra,
* sport, tömegsport és egyéb programok szervezése, lebonyolítása,
* marketing és kommunikációs tevékenység

 **4.4 Külső szolgáltatások igénybevétele a feladatellátáshoz különösen**

 **(Szerződéssel, egyedi megrendeléssel)**

* zöldhulladék lerakás,
* rovarírtás,
* locsoló rendszer karbantartás, (téliesítés novemberben és tavaszi márciusban indítás) programozás,
* vízrendszer meghibásodása és az elektromos rendszer javítása,
* locsoló rendszer karbantartása - téliesítés, tavaszi beüzemelés, programozás,
* a füves pálya karbantartása: lyuggatás, homokszórás, egyéb feladatok,
* kerítés, kapuk ellensúlyai, labdafogó hálók javítása.

# KÖZSÉGI TEMETŐ ÜZEMELTETÉSE, KEGYELETI KÖZSZOLGÁLTATÁS

# Temetőgondnok munkavégzésével biztosított tevékenység

**5.1 Az eltemetés feltételeinek biztosítása körében, különösen**

* a temetőben kiszállított elhunytak átvétele, ravatalozó nyitása, zárása, a temetési helyek (sírhelyek) kijelölése, sírásás felügyelete,
* a temető-nyilvántartó könyv és a sírbolt-könyv vezetése
* a temetőlátogatók tájékoztatása,
* a temetési szertartáshoz szükséges berendezések, tárgyak (székek, gyertyák, drapériák stb.) biztosítása, tisztíása, karbantartása,
* a hirdetőtábla kezelése,
* a telefonos elérhetőség és a temetőben az irodai személyes ügyfélszolgálat biztosítása,
* a temetési időpontok összehangolása, szervezési intézkedések, együttműködés a temetkezési szolgáltatókkal, a megfelelő hangosítás és egyéb feltételek szervezése és biztosítása,
* a lakosság tájékoztatása a lejárt sírhelyekről; a sírhelymegváltás szükségességét jelző üzemeltetési kártyák folyamatos kihelyezése a sírokra, úrnafalra.

**5.2 Temető-üzemeltetési, karbantartási tevékenységek, különösen**

* temetőkapuk nyitása-zárása,
* temetői létesítmények - ravatalozó épület és helyiségei (gondnoki iroda és mellékhelyiségek) - takarítása, tisztán tartása,
* halotthűtő használat utáni takarítása, fertőtlenítése,
* temetői terület tisztántartási feladatai:
* az utak takarítása, söprése,
* a sírokról leszedett elszáradt koszorúk, virágok és egyéb hulladék összegyűjtése és az elszállítási helyen konténerbe rakása, gyűjtése, gondoskodás a szolgáltatóval történő elszállításról,
* téli időszakban síkosságmentesítési és hóeltakarítási feladatok,
* zöldterületek karbantartási feladatai:
* kaszálás, gyommentesítés,
* rendszeresen nem látogatott sírok rendezése, tisztíása, kaszálása,
* virágágyás, virágládák gondozása, locsolása, gyomlálása,
* bokrok, sövények, nyírása,
* közüzemi órák ellenőrzése, rögzítése,
* kerítés karbantartása, kisebb javítások /kerti csap szerelés, padok és egyéb bútorzat javítása/,
* a temető rendjének betartása és betartatása,
* az ügyfélfogadásról való gondoskodás,
* a temetőben vállalkozásszerűen vagy egyéb munkát végzők tevékenységének ellenőrzése, engedély nélküli vagy az engedélytől elérő munka azonnali jelzése a felettes felé,

Külső szolgáltatások igénybevétele a feladatellátáshoz külonosen (Szerződéssel, egyedi megrendeléssel):

* víz és fűtési rendszer karbantartása, javítása / garanciális, ill. szükség szerint egyedi megrendeléssel/
* épület karbantartása /garanciális, ill. szükség szerint egyedi megrendeléssel/
* épület központi berendezéseinek állandó üzemképes állapotának biztosítása / garanciális, ill. szükség szerint egyedi megrendeléssel,
* dugulás elhárítás, villany karbantartási garanciális, ill. szükség szerint egyedi megrendeléssel
* zöldhulladék és kommunális hulladék lerakása,
* favágási és gallyazási feladatok.

# 5.3 Ügyfélszolgálati tevékenység ellátása a NATÜ irodában (Pók u. 58.) és egyéb

#  ügyintézési – szervezési és panaszkezelési feladatok

* elektronikus „temetőkönyv”, parcellakönyv vezetése és havonkénti továbbítása a jegyző felé,
* felvilágosítás adása sírmegváltási kérdésekben, temetkezéssel kapcsolatosan,
* felszámolásra kerülő sírokkal kapcsolatos adminisztráció (hírdetési, és egyéb ügyintézési feladatok)
* sírgondozási megrendelések adminisztrációja,
* panaszkezelés,

# KÖZTERÜLET- FENNTARTÁS

A NATÜ közterület-fenntartási feladatai az ingatlan tulajdonosok, használók, bérlők ingatlanokhoz kapcsolódó közterület karbantartási és tisztántartási kötelezettségei, valamint az önkormányzati tulajdonú – lakossági ingatlanhoz nem köthető – közterületek, árkok, járdák, ingatlanok és közterületi műtárgyak karbantartási kötelezettségeinek tudomásul vételével a következők:

# 6.1 Hidak, közutak, járdák, közterek, buszmegállók karbantartása, tisztántartása,

#  környezetegészségügyi feladatok

* Hidak karbantartása, /Diófa utcai híd, Kolozsvár utcai híd, Kolozsvár téri 2 híd - Erdő utca eleje, emlékművek közötti átjáró, Telki úti híd, Rákóczi utca eleji híd, gyalogos híd Rákóczi u. 1. és a Faluház között/, korlátok ellenőrzése, javítása, festése, betonszegélyek ellenőrzése, kisebb karbantartások, javítások.
* Buszmegállók ellenőrzése, takarítása - szemétszedés, síkosságmentesítés, a buszmegállók épületének megtisztítása a kiragasztott hirdetésektől, egyéb hulladék összeszedése, elszállítása a buszmegálló 1 méteres körzetéből (13 db)
* Önkormányzati parkolók takarítása, síkosságmentesítése.
* Gróf Tisza István tér takarítása, söprése, síkosságmentesítés, emlékművek gondozása, tisztántartása, község zászló szemrevételezése, pótlása.
* NATÜ által üzemeltetett ingatlanok előtti, valamint az önkormányzati tulajdonú telkek, földterületek melletti járdaszakaszok takarítása, síkosságmentesítése.
* A köztereken kihelyezett hulladék tárolók ürítése, a hulladék elszállítása, a hulladéktárolók 1 méteres környezetének tisztítása, söprése.
* Sár- és kőfelhordások takarítása, söprése, lapátolása a kritikus útszakaszokon és kereszteződésekben főképpen: Virágos sétány - Kazal utca sarka;Kalász utca - Kazal utca sarka; Boglya utca - Kazal utca sarka;Széna utca - Kazal utca sarka; Kaszáló utca - Kazal utca sarka; Szeles utca alsó szakasza; Bánya utca és Zsíroshegyi út találkozásánál; Pók utca Bánya utca felőli szakasza; Erdősétány utcai víztározó körüli terület; Erdő utca alja; Táncsics utca alja; Dózsa György utca alja az óvoda előtt; Szent Anna utca alja; Erdész utca - Mogyoró utca sarka.

# Illegális hulladéklerakás megszüntetése; kirakott hulladék elszállítása és szerződött partnerhez szállítása.

 A településen végzett feladatok során tapasztalt, illetve a közterület felügyelő, a

 Polgármesteri Hivatal Településüzemeltetési munkatársa, vagy

 lakossági bejelentés alapján a közterületen, és/vagy egyéb önkormányzati

 ingatlanokon illegálisan elhelyezett háztartási hulladék és zöldhulladék elszállítása.

* Szelektív Hulladékgyűjtő Pont üzemeltetése.
* A NATÜ Iroda udvarán elkülönített sziget - lakosság részére közzétett időpontban történő nyitása – zárása, rendszeres takarítása, tisztántartása.
* Kapcsolattartás a Szolgáltatóval és intézkedés a hulladék – önkormányzati szerződésben meghatározott rendszerességű – elszállítására.
* A gyűjtőedények elhasználódása esetén intézkedés az új edény beszerzésére.
	1. **Közúti jelzőeszközök, úttartozékok karbantartása, telepítése, pótlása**

A közlekedési táblák helyzetének és állapotának folyamatos ellenőrzése és szükség szerint a pótlásról illetve a helyrehozásról való gondoskodás.

* 1. **Köztéri bútorok, műtárgyak, ivókutak karbantartása**
* Az ivókúkak üzemképességének folyamatos ellenőrzésére, meghibásodás esetén karbantartás, javítás, elfagyás elleni védelem.
* Lámpák folyamatos ellenőrzése.
* A kihelyezett padok állapotának ellenőrzése, szükség szerint kisebb javítások, karbantartások, évente festés.
* Kerékpártárolók tisztítása, karbantartása.
* Szobrok és egyéb köztéri alkotások gondozása.
* Utcanévtáblák állapotának folyamatos ellenőrzése és szükség szerinti pótlása.
	1. **Vízelvezető árkok és műtárgyaik ellenőrzése, szükség szerinti hordalék-mentesítés az alábbi árkok esetében, egyéb helyeken megrendelés alapján**
* Önkormányzati ingatlanokhoz tartozó betonrézsűs és füves árkok takarítása, hordalék mentesítése.
* Kossuth Lajos utca teljes hossza, hordalékszedés, befolyás tisztítása
* Ördögárok teljes belterületi szakasza, Telki úttól Kastély kerítéséig (Kolozsvár utca eleje)
* Iszapfogó műtárgyak tisztítása, hordalék-mentesítése az Ady Endre utca - Kossuth Lajos utca találkozásánál, Vértes u., Sebestyén dombi átbukó, Kökörcsin u. Virágos sétány, Csille utcánál.
	1. **Közutak, közterületek környezetének zöldkarbantartása**
* Közlekedést zavaró növényzet visszavágása.
* Lakossági ingatlanhoz nem kötődő, önkormányzati tulajdonú járdák, útszakaszok zöldfelületének gondozása.
* Közterületi fák fenntartó metszése, az alábbi önkormányzati tulajdonú közterületeken, különösen:
* Gróf Tisza István tér,
* Kossuth Lajos utca belső része,
* Újonnan ültetett fák öntözése, gondozása.
* Nagy és veszélyeztetett fák ellenőrzése, balesetveszély elhárítása, gallyazásukról való gondoskodás, a levágott gallyak elszállítása és elhelyezése az alábbi helyeken, máshol megrendelésre:
* Ördögárok belterületi teljes hosszán,
* Kossuth L. utca teljes szakasza,
* Kolozsvár tér
* önkormányzati ingatlanokhoz tartozó betonrézsűs és füves árkok és környezetük kaszálása
	1. **A NATÜ által üzemeltetett önkormányzati ingatlanok és környékük, valamint önkormányzati telkek, rétek, közterek, parkok zöldterületi karbantartása**
* Füves területek kaszálása, fűnyírása, gazolása, parlagfű és egyéb allergén növények mentesítési munkái.
* Virágosítás, virággondozási feladatok.
* Parkok fenntartása, gondozása, növénytelepítések.
* Sövények, bokrok telepítése, karbantartása.
* Növényvédelem, locsolási tevékenység.
	1. **Községgazdálkodási szolgáltatások, rendezvényeken történő segítségnyújtás**
* Önkormányzati intézmények megkeresésére és megrendelésére végzett feladatok a költségviselés előzetes egyeztetésével:
* Szállítási, beszerzési feladatok,
* Kisebb – gondnok által nem elvégezhető – épületen belüli és kívüli feladatok.
* Községi rendezvényeken segítségnyújtás:

 A feladat elvégzése minden esetben a lebonyolítással megbízott intézmény

 megrendelésével indul a költségviselés előzetes egyeztetésével:

* Terület takarítása, teremberendezés biztosítása.
* Rendezvényeken takarítás, szemétszedés.
* Rendezvények utáni takarítás, területrendezés.
* Karácsonyi díszkivilágítással kapcsolatos segítség.
* Az állami és községi ünnepekhez zászló kihelyezés/beszedés helyi önkormányzati rendelet előírásai szerint.

Külső szolgáltatások igénybevétele a feladatellátáshoz különösen (Szerződéssel, egyedi megrendeléssel)

* Zöldhulladék és egyéb hulladék lerakás
* Ördögárok Kossuth Lajos utcai szakaszának és az iszapfogó műtárgyak gépi tisztítása.
* Kossuth Lajos utca Polgármesteri Hivatal és a gróf Tisza István tér közötti, füves árkainak mélyítése, kotrása.
* Hidak karbantartása /egyedi megrendeléssel/
* Favágási és gallyazási feladatok/egyedi megrendeléssel/
* Meghatározott területek - összefüggő nagy területek – kaszálása, különösen extrém időjárás, munkatorlódások idején.

Nagykovácsi, 2017. szeptember 11.

 Kántor Ágnes

 intézményvezető